โรงเรียนทวีธาภิเศก

โรงเรียนทวีธาภิเศก (อังกฤษ: Taweethapisek School; อักษรย่อ : ท.ภ. / T.P.) เป็นโรงเรียนมัธยมศึกษาขนาดใหญ่พิเศษ ประเภทชายล้วนฝั่งธน สังกัดสำนักงานเขตพื้นที่การศึกษากรุงเทพมหานคร กระทรวงศึกษาธิการ ตั้งอยู่เลขที่ 505/5 ซอยอิสรภาพ 42 ถนนอิสรภาพ แขวงวัดอรุณ เขตบางกอกใหญ่ กรุงเทพมหานคร มีพื้นที่ 11 ไร่ อยู่ใกล้กับสถานีรถไฟฟ้าใต้ดิน สถานีอิสรภาพ โรงเรียนทวีธาภิเศกก่อตั้งโดยพระบาทสมเด็จพระจุลจอมเกล้าเจ้าอยู่หัว พระราชทานเนื่องในวโรกาสที่ทรงครองราชสมบัตินานเป็นสองเท่าของพระบาทสมเด็จพระพุทธเลิศหล้านภาลัย (รัชกาลที่ 2) ซึ่งเป็นสมเด็จพระบรมอัยกาธิราช ประวัติ โรงเรียนทวีธาภิเศกเป็นโรงเรียนชายล้วนประจำจังหวัดธนบุรี (โรงเรียนหญิงล้วนประจำจังหวัดธนบุรีคือ โรงเรียนศึกษานารี) ซึ่งพระบาทสมเด็จพระจุลจอมเกล้าเจ้าอยู่หัวได้พระราชทานก่อตั้ง เนื่องในโอกาสที่ทรงครองราชสมบัติยาวนานเป็นสองเท่าของพระบาทสมเด็จพระพุทธเลิศหล้านภาลัย รัชกาลที่ 2 ซึ่งเป็นสมเด็จพระอัยกาธิราช โรงเรียนวัดอรุณราชวราราม ไม่ปรากฏหลักฐานการสถาปนาที่แน่ชัด โดยหลักฐานที่เก่าแก่ที่สุดอยู่ในรายงานโรงเรียนของสมเด็จพระเจ้าบรมวงศ์เธอ กรมพระยาดำรงราชานุภาพ ที่ทูลเกล้าฯ ถวายพระบาทสมเด็จพระจุลจอมเกล้าเจ้าอยู่หัว ลงวันจันทร์ เดือน 9 ขึ้น 7 ค่ำ ปีระกา สัปตศก จ.ศ. 1247 (2 สิงหาคม พ.ศ. 2428) ระบุว่า "นักเรียนโรงเรียนวัดอรุณราชวราราม มีความรู้ชั้นมูลบทบรรพกิจ เดือน ๘ บุรพาสาธ ๓๔ คน เดือน ๘ อุตราสาธ ๔๕ คน" ซึ่งคาดว่าโรงเรียนอาจจะเปิดทำการสอนตั้งแต่เดือน 8 บุรพาสาธ จ.ศ. 1247 (ไม่ทราบวันที่ ตกระหว่างวันที่ 12 มิถุนายน – 11 กรกฎาคม พ.ศ. 2428) เป็นอย่างน้อย โดยเปิดทำการสอนครั้งแรก ณ กุฏิพระศรีสมโพธิ์ (ต่อมาคือ สมเด็จพระวันรัต (ฑิต อุทโย)) ภายในวัดอรุณราชวราราม ต่อมาในวันที่ 31 ธันวาคม ร.ศ. 114 (พ.ศ. 2438) ปีมะแม โรงเรียนวัดอรุณราชวราราม ที่ได้เปิดทำการสอนอยู่แล้ว ณ ศาลาต้นจันทน์ ภายในวัดอรุณราชวราราม โดยมีพระครูธรรมรักขิต (สัมฤทธิ์ ลอยเพชร) เป็นครูใหญ่ ทำการสอนตั้งแต่ชั้น 1 ถึงชั้น 4 มีจำนวน 5 ห้องเรียนคือชั้น 1 ชั้น 2 ชั้น 3 ชั้น 4 ก และชั้น 4 ข มีนักเรียนทั้งสิ้น 162 คน ครู 6 คน ได้เกิดเพลิงไหม้เรือนชาวบ้านที่อยู่ใกล้วัดแล้วลุกลามมาถึงกุฏิภายในวัด เกือบไหม้พระอุโบสถ พระบาทสมเด็จพระจุลจอมเกล้าเจ้าอยู่หัวจึงต้องเสด็จมาทรงบัญชาการดับไฟด้วยพระองค์เอง เพราะทรงเกรงว่าไฟจะลุกลามไหม้ไปถึงพระอุโบสถ ซึ่งเป็นที่ประดิษฐานพระบรมสรีรางคารของสมเด็จพระอัยกาธิราชเจ้าของพระองค์ พระบาทสมเด็จพระจุลจอมเกล้าเจ้าอยู่หัวได้ทรงพระกรุณาโปรดเกล้าให้กระทรวงธรรมการ (ปัจจุบัน คือ กระทรวงศึกษาธิการ) ขยายตัวทางด้านการศึกษา จัดให้มีโรงเรียนมากขึ้น โดยเห็นว่ากระทรวงธรรมการ ได้จัดการเรียนการสอนบริเวณศาลาต้นจันทร์ วัดอรุณราชวรารามอยู่แล้ว จึงทรงพระกรุณาโปรดเกล้าฯ ให้ พระวรวงศ์เธอ กรมหมื่นปราบปรปักษ์เป็นแม่กองปฏิสังขรณ์พระอุโบสถวัดอรุณราชวราราม เมื่อปฏิสังขรณ์แล้วเสร็จ ประจวบกับเวลาที่พระบาทสมเด็จพระจุลจอมเกล้าเจ้าอยู่หัว ได้ทรงดำรงสิริราชสมบัติมาเป็นสองเท่าของพระบาทสมเด็จพระพุทธเลิศหล้านภาลัย จึงทรงบำเพ็ญพระราชกุศลทวีธาภิเษกเมื่อวันที่ 19 กรกฎาคม พ.ศ. 2441 ในการบำเพ็ญพระราชกุศลทวีธาภิเศกนี้ พระบาทสมเด็จพระจุลจอมเกล้าเจ้าอยู่หัว มีพระราชดำริชักชวนพระบรมวงศานุวงศ์ฝ่ายใน ได้ทรงร่วมบริจาคทรัพย์บูชาธรรมเทศนาเพื่อการปฏิสังขรณ์และสถาปนาถาวรวัตถุในวัดแล้ว จึงทรงพระกรุณาโปรดเกล้าให้สร้างโรงเรียนตรงกุฏิสงฆ์ด้านทิศเหนือโรงเรียนวัดอรุณราชวรารามเดิมมาเป็นตึกใหญ่ และพระราชทานนามโรงเรียนว่า ทวีธาภิเศก โดยทรงมีพระราชปรารภในการสร้างโรงเรียนว่า "กุฎีแถวเหล่านี้ไม่มีประโยชน์แล้ว ทิ้งไว้ก็สำหรับจะทรุดโทรมไปเท่านั้น ควรแปลงให้เปนโรงเรียนสำหรับอารามนี้สักแห่งหนึ่ง" แต่ต่อมากรมหมื่นปราบปรปักษ์ได้สิ้นพระชนม์ก่อนที่อาคารจะเสร็จ จึงโปรดให้พระเจ้าบรมวงศ์เธอ กรมขุนพิทยลาภพฤฒิธาดารับเป็นแม่กอง และต่อมาได้โปรดเกล้าให้พระยาราชสงคราม (กร หงสกุล) เป็นแม่กอง จนการก่อสร้างสำเร็จในปี พ.ศ 2445 เฉพาะผู้บริจาคมีรายนามของพระบรมวงศานุวงศ์ที่ทรงบริจาคเงินร่วมในการนี้ มีพระนามร่วมบริจาคทั้งสิ้น 47 ราย รวมเป็นเงินจำนวน 33,484 บาท 30 อัฐ เช่น สมเด็จพระศรีพัชรินทราบรมราชินีนาถ พระบรมราชชนนีพันปีหลวง เป็นเงิน 2,560 บาท (32 ชั่ง) สมเด็จพระศรีสวรินทิราบรมราชเทวี พระพันวัสสาอัยยิกาเจ้า เป็นเงิน 2,560 บาท โดยพระบาทสมเด็จพระจุลจอมเกล้าเจ้าอยู่หัวมีพระราชหัตถเลขาถึงการก่อสร้างโรงเรียนว่า "โรงเรียนที่จะสร้างใช้เงินรายที่จะได้ช่วยงานครั้งนี้ น่าที่จะพอ ถ้าไม่พอฉันจะออกเงินเพิ่มเติมให้ เปนโรงเรียนของถวาย เรียกว่า โรงเรียนทวิธาภิเศก อามน่าบรรโรง ใช้อย่างเหรียญครั้งนี้ก็จะงามดี จะเปนที่พอใจของผู้ที่ได้ออกเงิน เพราะได้เหนเปนสถานที่ถาวรแลเกิดประโยชน์" ในปี พ.ศ. 2445 เมื่อการก่อสร้างโรงเรียนเสร็จสมบูรณ์พระบาทสมเด็จพระจุลจอมเกล้าเจ้าอยู่หัว ได้มีพระบรมราชโองการให้จัดพิธีฉลองอาคารนี้รวม 2 วัน และได้เสด็จมาเป็นประธานในพิธีด้วยพระองค์เอง และในวันที่ 25 ตุลาคม พ.ศ. 2445 พระบาทสมเด็จพระจุลจอมเกล้าเจ้าอยู่หัว เสด็จพระราชดำเนินทอดผ้าพระกฐิน ณ วัดอรุณราชวราราม และทรงเสด็จมาเยี่ยมโรงเรียนมีนักเรียนเข้าแถวรับเสด็จ 150 คน โดยมีพระครูธรรมรักขิต ครูใหญ่ท่านแรกอ่านคำโคลงยอพระเกียรติ และในปีเดียวกันนี้ กระทรวงธรรมการได้จัดตั้งสามัคยาจารย์สโมสรสถาน (ปัจจุบันคือ คุรุสภา) เพื่อใช้เป็นที่ประชุมอบรมและสอนครูขึ้น ณ โรงเรียนทวีธาภิเศก ก่อนที่จะย้ายที่ประชุมไปยังโรงเรียนสวนกุหลาบวิทยาลัย เนื่องในโอกาสเพื่อเป็นที่ระลึกในวันสำคัญยิ่ง ได้มีการสร้างเหรียญที่ระลึกแจกพระบรมวงศานุวงศ์ และข้าราชการทั้งฝ่ายหน้าและฝ่ายในเป็นที่ระลึก ด้วยเหตุนี้ทางโรงเรียนทวีธาภิเศก จึงถือวันที่ 19 กรกฎาคม ของทุกปีเป็น "วันทวีธาภิเศก" และใช้สัญลักษณ์ภาพเหมือนรูปเหรียญ ทวีธาภิเศก เป็นตราประจำโรงเรียน ในปี พ.ศ. 2494 นายวรสิทธิ์ อินทาปัจ ดำรงตำแหน่งอาจารย์ใหญ่ ได้ย้ายโรงเรียนมาตั้ง ณ บริเวณวัดนาคกลางวรวิหาร ซึ่งเป็นที่ตั้งโรงเรียนในปัจจุบันนี้ โดยย้ายนักเรียนชั้นมัธยมปลายบางส่วนมาเรียน ในปีพ.ศ. 2503 เมื่อการก่อสร้างอาคารเรียนเสร็จสมบูรณ์ จึงได้ย้ายนักเรียนทั้งหมดมาเรียน ส่วนอาคารเรียนหลังเดิม ณ วัดอรุณราชวราราม กรมสามัญศึกษา ได้ทำการเปิดสอนในระดับประถมศึกษาชื่อว่า โรงเรียนประถมทวีธาภิเศก ในปี พ.ศ. 2512 นายเรวัต ชื่นสำราญ เป็นอาจารย์ใหญ่ ได้งบประมาณสร้างตึก 4 ชั้น 18 ห้องเรียน เป็นเงินทั้งสิ้นสองล้านบาท ทำพิธีเปิดเมื่อวันที่ 12 กุมภาพันธ์ โดย พระวรวงศ์เธอ กรมหมื่นพิทยลาภพฤฒิยากร (พระโอรสในพระเจ้าบรมวงศ์เธอ กรมขุนพิทยลาภพฤฒิธาดา) เสด็จมาทรงเป็นประธานในพิธีและได้ประทานนามตึกนี้ว่า ตึกพิทยลาภพฤฒิธาดา ซึ่งก็คือ อาคาร 1 ของโรงเรียนและเปิดใช้มาจนปัจจุบัน ระบบการเรียน แบบห้องเรียนปกติระดับชั้นมัธยมศึกษาตอนต้น แบบโครงการห้องเรียนพิเศษ วิทยาศาสตร์ คณิตศาสตร์ เทคโนโลยี และวิศวกรรม (SMTE) แบบโครงการห้องเรียนพิเศษ Mini English Program for Science (MEP-science) แผนการเรียนปกติระดับชั้นมัธยมศึกษาตอนปลาย วิทยาศาสตร์-คณิตศาสตร์ ภาษาอังกฤษ-ธุรกิจ ภาษาอังกฤษ-คณิตศาสตร์ ภาษาอังกฤษ ภาษาอังกฤษ-ภาษาจีน ภาษาอังกฤษ-ภาษาญี่ปุ่น ภาษาอังกฤษ-ภาษาฝรั่งเศส ภาษาอังกฤษ-ภาษาเยอรมัน วิชาเลือกเฉพาะทาง วิศวกรรมศาสตร์และนวัตกรรม แพทยศาสตร์ เภสัชศาสตร์ และสาธารณสุขศาสตร์ พาณิชศาสตร์และการบัญชี นิเทศน์ศาสตร์และสื่อดิจิทัล อักษรศาสตร์ มนุษยศาสตร์ และศิลปศาสตร์ ศิลปะการอาหารและการโรงแรม ศิลปกรรมและสถาปัตยกรรม สังคมศาสตร์ รัฐศาสตร์ และนิติศาสตร์ พลศึกษาและการกีฬา สถานที่สำคัญในโรงเรียน อาคารพิทยลาภพฤฒิธาดา อาคารพิทยลาภพฤฒิธาดา ตั้งชื่อตามราชทินนามของพระเจ้าบรมวงศ์เธอ กรมขุนพิทยลาภพฤฒิธาดา สร้างขึ้นระหว่างปี พ.ศ. 2512–2515 โดยพระวรวงศ์เธอ กรมหมื่นพิทยลาภพฤฒิยากร เสด็จเป็นประธานเปิดพิธีอาคารเมื่อวันที่ 12 กุมภาพันธ์ พ.ศ. 2515 พร้อมประทานนามอาคารตามราชทินนามของพระบิดาของพระองค์ เดิมมีกำหนดจะให้ใช้ชื่อว่า ตึกรัชดา ตามพระราชพิธีรัชดาภิเษกในรัชกาลที่ 9 ปัจจุบันเป็นอาคารที่เก่าแก่ที่สุดของโรงเรียน ประกอบไปด้วย ห้องเรียน 14 ห้องเรียน ห้องเรียนชั้น ม.1-2 ห้องกิจกรรมรักษาดินแดน ห้องลูกเสือ ห้องคอมพิวเตอร์ ห้องไร้พรมแดน ห้องพัสดุ ห้องคอมพิวเตอร์ ร้านสวัสดิการร้านค้า และโรงอาหาร อาคารสุรชัยรณรงค์ ตั้งชื่อตามราชทินนามของขุนสุรชัยรณรงค์ ก่อสร้างระหว่างปี พ.ศ. 2518-2520 ประกอบไปด้วย ห้องฝ่ายบริหาร ห้องสมุดอาทร สังขะวัฒนะ คลินิกหมอภาษา ห้องแนะแนว ห้องเรียนสังคมศึกษา ห้องเรียนภาษาไทย ห้องคอมพิวเตอร์นวมินทรานุสรณ์ ห้องเรียน MEP ห้องเรียนชั้น ม.2-3 ศูนย์ปฏิบัติธรรมเทพสิทธินายก ห้องเรียน อาคารปราบปรปักษ์ ตั้งชื่อตามราชทินนามของพระวรวงศ์เธอ พระองค์เจ้าขจรจรัสวงษ์ กรมหมื่นปราบปรปักษ์ ​สร้างขึ้นเมื่อปี พ.ศ. 2521 ประกอบไปด้วย แผนกช่าง ห้องศิลปะ ห้องดนตรีไทย ห้องนาฏศิลป์ ห้องวงโยธวาทิต ห้องการงานอาชีพ และโรงยิมเนเซียม อาคารเทพสิทธินายก ตั้งชื่อตามราชทินนามของพระเทพสิทธินายก (เหรียง อินฺทสโร) สร้างขึ้นเมื่อปี พ.ศ. 2523-2525 ประกอบไปด้วย ห้องเพชรดอกแก้ว (ห้องโสตทัศนศึกษา) และห้องปฏิบัติการทางวิทยาศาสตร์ รวมไปถึงห้องเรียนพิเศษ SMTE ห้องเรียนพิเศษ MEP-Sci ห้องเรียนต้นแบบการประหยัดพลังงาน ห้องเรียนคณิตศาสตร์ และห้องเรียนการงานอาชีพ อาคารหอประชุมพลเอก สุจินดา คราประยูร ตั้งชื่อตามชื่อของพลเอกสุจินดา คราประยูร​ สร้างขึ้นเมื่อปี พ.ศ. 2531 ประกอบไปด้วย ห้องฝ่ายบริหาร ห้องเรียนภาษาต่างประเทศ และหอประชุม พลเอก สุจินดา คราประยูร ที่อยู่ชั้นบนสุดของอาคาร อาคาร 100 ปี ทวีธาภิเศก โดย พลเอก สุจินดา คราประยูร ชั้นล่างเป็นอดีตธนาคารโรงเรียน พิพิธภัณฑ์โรงเรียนทวีธาภิเศก เปิดขึ้นในปี พ.ศ. 2535 เป็นอาคาร 4 ชั้น (พิพิธภัณฑ์อยู่ชั้น 2) ติดกับตึก 3 ตึกเอนกประสงค์ ภายในแสดงวัตถุประเภทครุภัณฑ์ประเภทต่าง ๆ และของใช้ในพระบาทสมเด็จพระจุลจอมเกล้าเจ้าอยู่หัว ที่พระราชทานให้แก่โรงเรียนตั้งแต่เริ่มต้น อาทิ นาฬิกาตั้งยอดพระเกี้ยว เป็นนาฬิกาที่พระบาทสมเด็จพระจุลจอมเกล้าเจ้าอยู่หัว พระราชทานให้โรงเรียน ด้านบนประดิษฐานพระจุลมงกุฎจำหลักไม้ที่ประณีตงดงามมาก ตู้พระราชทาน และโต๊ะเก้าอี้พระราชทาน เป็นต้น รางวัลที่ได้รับ โรงเรียนรางวัลพระราชทาน พ.ศ.2548 โรงเรียนมัธยมศึกษาดีเด่นของกรมสามัญศึกษา พ.ศ.2533 ทำเนียบผู้อำนวยการโรงเรียนทวีธาภิเศก ศิษย์เก่าที่มีชื่อเสียง ศิษย์เก่าเกียรติยศ ณัฐพงษ์ เรืองปัญญาวุฒิ เป็นนักการเมืองชาวไทย ปัจจุบันดำรงตำแหน่งหัวหน้าพรรคประชาชน อดีตผู้นำฝ่ายค้านในสภาผู้แทนราษฎร อดีตรองเลขาธิการพรรคก้าวไกล อดีตสมาชิกสภาผู้แทนราษฎร แบบบัญชีรายชื่อ และอดีตสมาชิกสภาผู้แทนราษฎรกรุงเทพมหานคร ศ.(พิเศษ) สัญญา ธรรมศักดิ์ อดีตประธานองคมนตรี อดีตนายกรัฐมนตรี คนที่ 12 อดีตประธานศาลฎีกา อดีตรองประธานสภาผู้แทนราษฎร คนที่สอง และอดีตอธิการบดีมหาวิทยาลัยธรรมศาสตร์ พล.อ.สุจินดา คราประยูร อดีตนายกรัฐมนตรี คนที่ 19​ อดีตรัฐมนตรีว่าการกระทรวงกลาโหม​ อดีตผู้บัญชาการทหารบก และอตีตผู้บัญชาการทหารสูงสุด พล.ต.อ.เสรีพิศุทธ์ เตมียเวส อดีตผู้บัญชาการตำรวจแห่งชาติ หัวหน้าพรรคเสรีรวมไทย​ และสมาชิกสภาผู้แทนราษฎร​ แบบบัญชีรายชื่อ พรรคเสรีรวมไทย วิชัย ศรีขวัญ นายกสภามหาวิทยาลัยราชภัฏสุราษฎร์ธานี อดีตปลัดกระทรวงมหาดไทย อดีตอธิบดีกรมการปกครอง อดีตผู้ว่าราชการจังหวัดชัยนาท อดีตผู้ว่าราชการจังหวัดลพบุรี และอดีตผู้ว่าราชการจังหวัดเชียงใหม่ ดร.ชัยพฤกษ์ เสรีรักษ์ อดีตปลัดกระทรวงศึกษาธิการ อดีตเลขาธิการคณะกรรมการการอาชีวศึกษา อาทร สังขะวัฒนะ นักธุรกิจ ผู้อุปถัมภ์ด้านการศึกษาไทย บุคคลสำคัญระดับประเทศ ภูมิธรรม เวชยชัย อดีตรักษาการนายกรัฐมนตรี อดีตรองนายกรัฐมนตรี อดีตรัฐมนตรีว่าการกระทรวงมหาดไทย อดีตรัฐมนตรีว่าการกระทรวงกลาโหม อดีตรัฐมนตรีว่าการกระทรวงพาณิชย์ อดีตรัฐมนตรีช่วยว่าการกระทรวงคมนาคม และอดีตรองหัวหน้าพรรคเพื่อไทย พล.อ.มังกร พรหมโยธี อดีตรัฐมนตรีว่าการกระทรวงกลาโหม​ อดีตรัฐมนตรีว่าการกระทรวงมหาดไทย​ อดีตรัฐมนตรีว่าการกระทรวงศึกษาธิการ อดีตรองผู้บัญชาการทหารสูงสุด อดีตรองผู้บัญชาการทหารบก อดีตสมาชิกสภาผู้แทนราษฎร พรรคเสรีมนังคศิลา จังหวัดพระนคร อดีตสมาชิกวุฒิสภา และอดีตนายกสภาจุฬาลงกรณ์มหาวิทยาลัย ร.อ.อ.หลวงชำนาญนิติเกษตร (อุทัย แสงมณี) อดีตรัฐมนตรีว่าการกระทรวงยุติธรรม อดีตอธิบดีกรมที่ดิน​ และอดีตสมาชิกคณะราษฎร​ สายพลเรือน อำนวย สุวรรณคีรี อดีตรัฐมนตรีประจำสำนักนายกรัฐมนตรี​ และอดีตสมาชิกสภาผู้แทนราษฎร พรรคประชาธิปัตย์ จังหวัดสงขลา จอมพลอากาศ เฉลิมเกียรติ วัฒนางกูร อดีตผู้บัญชาการทหารอากาศ อดีตสมาชิกสภาผู้แทนราษฏร ประเภทที่ 2 อดีตรัฐมนตรีช่วยว่าการกระทรวงคมนาคม และอดีตรัฐมนตรีช่วยว่าการกระทรวงเกษตร พล.ร.อ.กวี สิงหะ​ อดีตผู้บัญชาการทหารเรือ อดีตรัฐมนตรีช่วยว่าการกระทรวงกลาโหม อดีตสมาชิกวุฒิสภา​ และอดีตสมาชิกสภานิติบัญญัติแห่งชาติ​ พล.อ.เรืองโรจน์ มหาศรานนท์​ อดีตผู้บัญชาการทหารสูงสุด และอดีตรองหัวหน้าพรรคพลังประชาชน พล.อ.ไสว ไสวแสนยากร (เจ้าศรีไสว อุ่นคำ)​ อดีตรัฐมนตรีช่วยว่าการกระทรวงคมนาคม​ อดีตผู้ว่าการรถไฟแห่งประเทศไทย อดีตอธิบดีกรมตำรวจ อดีตผู้ช่วยผู้บัญชาการทหารบก และอดีตแม่ทัพภาคที่ 2​ พระราชนัดดาในพระเจ้ามหินทรเทพนิภาธรแห่งหลวงพระบาง พล.อ.สุชาติ หนองบัว เลขานุการรัฐมนตรีว่าการกระทรวงกลาโหม อดีตสมาชิกสภานิติบัญญัติแห่งชาติ​ และอดีตรองหัวหน้าฝ่ายกิจการพิเศษ คณะรักษาความสงบแห่งชาติ​ ดร.ศุภชัย สมเจริญ อดีตรองประธานวุฒิสภา คนที่สอง​ และอดีตประธานกรรมการการเลือกตั้ง​ ศ.(เกียรติคุณ) เกษม จันทร์แก้ว องคมนตรี อดีตอธิบดีกรมป่าไม้​ และที่ปรึกษานายกรัฐมนตรี พลเอกเปรม ติณสูลานนท์ และอดีตอาจารย์ประจำภาควิชาอนุรักษ์วิทยา คณะวนศาสตร์ มหาวิทยาลัยเกษตรศาสตร์ ณัฐพงษ์ เรืองปัญญาวุฒิ ผู้นำฝ่ายค้านในสภาผู้แทนราษฎรไทย สมาชิกสภาผู้แทนราษฎร​ แบบบัญชีรายชื่อ หัวหน้าพรรคประชาชน และอดีตสมาชิกสภาผู้แทนราษฎร​ พรรคก้าวไกล​ กรุงเทพมหานคร พล.อ.ปรีชา โรจนเสน อดีตรองผู้บัญชาการทหารสูงสุด อดีตสมาชิกสภานิติบัญญัติแห่งชาติ ดร.มนูญ มุกข์ประดิษฐ์ อดีตรองเลขาธิการมูลนิธิชัยพัฒนา และอดีตเลขาธิการคณะกรรมการพิเศษเพื่อประสานงานโครงการอันเนื่องมาจากพระราชดำริ ธนาคม จงจิระ อดีตอธิบดีกรมการปกครอง อดีตผู้ว่าราชการจังหวัดลพบุรี อดีตผู้ว่าราชการจังหวัดนครสวรรค์ ศักดิ์ สมบุญโต อดีตผู้ว่าราชการจังหวัดแพร่ อดีตผู้ว่าราชการจังหวัดกาญจนบุรี วีระชัย ภู่เพียงใจ อดีตผู้ว่าราชการจังหวัดลำพูน ชูชีพ พงษ์ไชย ผู้ว่าราชการจังหวัดเชียงราย อดีตผู้ว่าราชการจังหวัดแม่ฮ่องสอน อดีตผู้ว่าราชการจังหวัดตาก นักการเมือง นักเคลื่อนไหว รังสิมันต์ โรม​ สมาชิกสภาผู้แทนราษฎร​ แบบบัญชีรายชื่อ พรรคประชาชน​ รองหัวหน้าพรรคประชาชน อดีตโฆษกพรรคก้าวไกล และอดีตแกนนำกลุ่มธรรมศาสตร์เสรีเพื่อประชาธิปไตย ผศ.ประแสง มงคลศิริ อดีตสมาชิกสภาผู้แทนราษฎร พรรคไทยรักไทย จังหวัดอุทัยธานี อดีตเลขานุการรัฐมนตรีว่าการกระทรวงศึกษาธิการ อดีตรักษาการเลขาธิการแนวร่วมประชาธิปไตยต่อต้านเผด็จการแห่งชาติ อดีตอาจารย์ประจำคณะวิศวกรรมศาสตร์ จุฬาลงกรณ์มหาวิทยาลัย และกรรมการผู้อำนวยการ กรุงเทพธนาคม ณัฐชา บุญไชยอินสวัสดิ์​ สมาชิกสภาผู้แทนราษฎร​ พรรคประชาชน​ กรุงเทพมหานคร อดีตรองเลขาธิการพรรคก้าวไกล และอดีตรองโฆษกพรรคอนาคตใหม่ ถิรชัย วุฒิธรรม อดีตสมาชิกสภาผู้แทนราษฎร แบบสัดส่วน พรรคเพื่อแผ่นดิน และอดีตสมาชิกสภาผู้แทนราษฎร แบบบัญชีรายชื่อ พรรคเพื่อไทย อดีตสมาชิกสภานิติบัญญัติแห่งชาติ อดีตรองผู้ว่าราชการกรุงเทพมหานคร อุปนายกหลายสมาคมกีฬา ประธานกรรมการเอ็ม พิคเจอร์ส เอ็นเตอร์เทนเม้นท์ นที ธีระโรจนพงษ์​ ผู้ที่เคลื่อนไหวในประเด็นกลุ่มบุคคลที่มีความหลากหลายทางเพศ อดีตประธานกลุ่มเกย์การเมืองไทย และอดีตเลขานุการกลุ่มเชียงใหม่อารยะ ดุสิต เมนะพันธุ์ อดีตที่ปรึกษารัฐมนตรีว่าการกระทรวงการต่างประเทศ อดีตเอกอัครราชทูต ณ กรุงคูเวต นักวิชาการ ศ.ศราวุฒิ จิตรภักดี รางวัลนักวิทยาศาสตร์รุ่นใหม่ปี 2546 และอาจารย์ประจำภาควิชาชีวเคมี คณะวิทยาศาสตร์ มหาวิทยาลัยมหิดล รศ.ยุทธนา ตันติรุ่งโรจน์ชัย รางวัลนักวิทยาศาสตร์รุ่นใหม่ปี 2548 และนักวิจัยประจำศูนย์นาโนเทคโนโลยีแห่งชาติ สำนักงานพัฒนาวิทยาศาสตร์และเทคโนโลยีแห่งชาติ กระทรวงการอุดมศึกษา วิทยาศาสตร์ วิจัยและนวัตกรรม และประธานหลักสูตรบัณฑิตศึกษาเคมีเชิงฟิสิกส์ (หลักสูตรนานาชาติ) บัณฑิตวิทยาลัย มหาวิทยาลัยมหิดล ดร.นำชัย ชีววิวรรธน์ นักวิชาการและที่ปรึกษาของฝ่ายสื่อสิ่งพิมพ์และมัลติมีเดีย สำนักงานพัฒนาวิทยาศาสตร์และเทคโนโลยีแห่งชาติ กระทรวงการอุดมศึกษา วิทยาศาสตร์ วิจัยและนวัตกรรม ผศ.วัฒนา รัตนพรหม อธิการบดีมหาวิทยาลัยราชภัฏสุราษฎร์ธานี ศิลปิน นักร้อง นักแสดง ผู้กำกับ นักเขียน เสวกโท จมื่นมานิตย์นเรศ (เฉลิม เศวตนันทน์) หนึ่งในผู้ประพันธ์เพลงรำวงมาตรฐาน เพลงปลุกใจ และเป็นนักแสดง เนาวรัตน์ พงษ์ไพบูลย์ อดีตสมาชิกวุฒิสภา​ อดีตสมาชิกสภาปฏิรูปแห่งชาติ​ กวีซีไรต์ปี 2523 และศิลปินแห่งชาติปี 2536 สาขาวรรณศิลป์ ชิน ฝ้ายเทศ (ชินกร ไกรลาศ) นักร้องลูกทุ่ง และศิลปินแห่งชาติปี 2542 สาขาศิลปะการแสดง นฤพนธ์ ดุริยพันธ์ นักดนตรีลูกทุ่ง และศิลปินแห่งชาติปี 2567 สาขาทัศนศิลป์ (ดนตรีไทย - ขับร้อง) นิวัติ กองเพียร นักเขียน นักวิจารณ์ศิลปะ ยอดชาย เมฆสุวรรณ ดารา นักแสดง ทัช ณ ตะกั่วทุ่ง ดารา นักร้อง ตวงสิทธิ์ เรียมจินดา นักร้อง นักแสดง สมาชิกวงเพื่อน ฐาปกรณ์ ดิษยนันทน์ ดารา นักแสดง พิธีกร อดีตผู้กำกับละครและผู้บริหารบริษัทกันตนา ภุชงค์ โยธาพิทักษ์ ดารา นักแสดง พิธีกร ผศ.องอาจ สิงห์ลำพอง ผู้กำกับโฆษณา และภาพยนตร์ อดีตกรรมการผู้อำนวยการใหญ่ช่อง 8 อดีตผู้อำนวยการช่องเจเคเอ็น 18 วิชัย จงประสิทธิพร ดารา นักแสดง อธิชาติ ชุมนานนท์ ดารา นักแสดง ภาสกร บุญวรเมธี ดารา นักแสดง ธีมะ กาญจนไพริน นักจัดรายการวิทยุ พิธีกร ผู้ประกาศข่าว นิธิดล ป้อมสุวรรณ ดารา นักแสดง สมพล ปิยะพงศ์สิริ นักร้อง นักแสดง พิธีกร สิตางศุ์ บัวทอง เน็ตไอดอล นรินทร์โชติ วชิรธรนิยมกุล นักแสดง โปรดิวเซอร์ ผู้กำกับ จิรัชยา ศิริมงคลนาวิน มิสทิฟฟานี่ยูนิเวิร์ส 2016 และมิสอินเตอร์เนชั่นแนลควีน 2017 จตุโชค วิริยะพงศ์ชัย นักร้อง สมาชิกวงบี-มิกซ์ ศักดิ์สุวรรณ วงศ์สุวรรณ ดารา นักแสดง รัชชานนท์ วรกิจไพบูลย์ นักร้อง สมาชิกวงเยส อินดี้ด ชัยรัตน์ พิพิธพัฒนาปราปต์ (ปราปต์) นักเขียน อิศร์ อุปอินทร์ ศิลปิน และศิลปาธรปี 2566 สาขาศิลปะการออกแบบ ภูกิจณัท กิจมณีมาศ ยูทูบเบอร์ ช่อง CreativeKim สุดยอดแฟนพันธุ์แท้แสตมป์ อภิวัชร์ สุดยอดแฟนพันธุ์แท้ Angry Birds ศุภกาญจน์ จริยพิเชษฐ์ ยูทูบเบอร์ ช่อง gap.bumseeker บุญรอด อารีย์วงษ์ ยูทูบเบอร์ ช่องภูเขา Channel อินฟลูเอนเซอร์ วิทยากร และนักตอบแทนสังคม ด้านกีฬา ทองหล่อ ไตรรัตน์​ ผู้ฝึกสอนกีฬากระบี่กระบอง และผู้ฝึกสอนกีฬาฟันดาบสากล โอลิมปิกทีมชาติไทย เป็นประธานฝ่ายเทคนิค สมาคมฟันดาบสมัครเล่นแห่งประเทศไทย ผู้ก่อตั้งสำนักดาบศรีไตรรัตน์ รังสรรค์ วิวัฒน์ชัยโชค หัวหน้าผู้ฝึกสอนสโมสรฟุตบอลชลบุรี และอดีตนักฟุตบอลทีมชาติไทย พัทยา เปี่ยมคุ้ม อดีตนักฟุตซอลทีมชาติไทย และอดีตผู้ฝึกสอนฟุตซอลทีมชาติไทย นาชา ปั้นทอง นักกีฬาเทควันโดทีมชาติไทย อัจถพันธ์ ขันติวรบท นักกีฬาเทควันโดเยาวชนทีมชาติไทย โรงเรียนในเครือ โรงเรียนทวีธาภิเศก บางขุนเทียน โรงเรียนประถมทวีธาภิเศก โรงเรียนคู่พัฒนา โรงเรียนสวนอนันต์ โรงเรียนฤทธิณรงค์รอน ดูเพิ่ม พระราชพิธีทวีธาภิเศกในรัชกาลที่ 5 เชิงอรรถ อ้างอิง แหล่งข้อมูลอื่น เว็บไซต์ทางการ โรงเรียนทวีธาภิเศก ที่เฟซบุ๊ก โรงเรียนทวีธาภิเศก ที่เอกซ์ (ทวิตเตอร์) ช่องโรงเรียนทวีธาภิเศกในยูทูบ แผนที่และภาพถ่ายทางอากาศของ โรงเรียนทวีธาภิเศก ภาพถ่ายดาวเทียมจากวิกิแมเปีย หรือกูเกิลแมปส์ แผนที่จากลองดูแมป หรือเฮียวีโก ภาพถ่ายทางอากาศจากเทอร์ราเซิร์ฟเวอร์